《和所盘阑字韵》
宋代·丘葵

遥想山斋客梦阑，朔风吹鬓怯栏干。
黄花句裹空相忆，青镜朝来独自看。
绝似东坡来海上，胜犹贾岛渡桑乾。
木奴千树何须问，怀抱时因骥子宽。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。